Държавен вестник, бр. 71, 2023 г., стр. 17

БРОЙ  71	
Д Ъ Р Ж А В Е Н  В Е С Т Н И К 	
СТР.  17  
(4) Борсовите агенти трябва да преминат 
обучение за работа с електронната търговска 
платформа на БЕТП. При успешно завършва-
не на обучението лицата получават право за 
работа с електронната платформа на БЕТП 
и могат да участват в търговията.
Раздел VIII
Задължения за уведомяване
Чл. 13. (1) Членовете трябва да уведомяват 
БЕТП АД незабавно и в писмена форма, най-
късно в тридневен срок от настъпването на 
всички промени от фактическо или правно 
естество, които биха могли да доведат до 
промяна в условията, на които е следвало 
да отговарят при приемането им за членове, 
по-специално: 
1. промени в правно-организационната 
форма на юридическото лице, прекратяване 
или промяна на договор за клиринг, про-
мени в информацията и/или документите, 
предоставени със Заявлението за членство, 
управленската структура на члена или други 
промени, които оказват въздействие върху 
дейността на члена на пазара на БЕТП; 
2. промени в правната или регулаторната 
рамка, които засягат спазването на изисква-
нията за членство и тези Правила. 
(2) Нарушението на задълженията по ал. 1 
може да доведе до незабавно изключване на 
член на пазара на БЕТП. В случай че член 
на пазара на БЕТП не успее незабавно да 
информира БЕТП АД за такива промени и в 
резултат на това сключена сделка не може да 
бъде изпълнена, съответният член на пазара 
на БЕТП носи отговорност за причинените 
вреди.
Раздел IX
Прекратяване на членството
Чл. 14. (1) Член на пазара на БЕТП може 
да прекрати членството си с едномесечно 
писмено предизвестие до СД на БЕТП АД. 
(2) Членството може да се прекрати и едно-
странно от БЕТП АД с мотивирано решение, 
в случай че:
1. отпадне някое от условията за приемане 
на члена или от изискванията за допускане 
до търговия;
2. членът на пазара на БЕТП не изпълни 
свое финансово задължение в предвидените 
случаи и срокове в тези Правила;
3. ако членът на пазара на БЕТП откаже 
да приложи изменение на Правилата на паза-
ра на БЕТП; в такъв случай прекратяването 
влиза в сила от датата на влизане в сила на 
съответното изменение; членът на пазара на 
БЕТП се информира за това на посочения от 
него електронен адрес и с препоръчано писмо 
с обратна разписка;
4. ако основанията за спиране на членство 
продължат повече от шест месеца или ако 
тези основания са окончателни;
5. не изпълни условия по договора с Кли-
ринговата къща или по Правилата за обез-
печение; Клиринговата къща може да подаде 
предложение за прекратяване на членството 
до СД на БЕТП АД; 
6. не изпълни свое задължение към други 
членове на пазара на БЕТП за доставка или 
приемане по сключени сделки на пазара на 
БЕТП;
7. осъществява повторни нарушения на 
Правилата на пазара на БЕТП.
(3) Прекратяването на членството на пазара 
на БЕТП води до прекратяване на регистра-
цията на борсовите агенти, които действат 
от името на този член на пазара на БЕТП. 
(4) БЕТП АД публикува информация за 
прекратяване на членство на пазара на БЕТП 
на интернет страницата си.
(5) При прекратяване на членството съот-
ветният член е длъжен да изпълни задължени-
ята, произтичащи от сделките, извършени от 
негово име към момента на прекратяването, 
дори ако това включва действия, предприети 
след датата на прекратяване. 
(6) Лицето, което е в процес по прекра-
тяване на членството на пазара на БЕТП, е 
длъжно да:
1. заплати неизплатените и дължимите 
суми; 
2. да достави или приеме природен газ; 
3. да затвори отворените позиции; 
4. да оттегли всички поръчки до търгов-
ската платформа на БЕТП АД; 
5. да затвори правилно достъпа си до тър-
говската платформа на БЕТП АД.
Ако членът не изпълни тези изисквания 
в определения срок, БЕТП АД има право да 
анулира поръчките и да закрие позициите на 
члена, като в тези случаи не носи отговорност 
за настъпили вреди. 
(7) Договорът за членство се прекратява 
само след изпълнение на изискванията, пред-
видени в ал. 5 и 6, и на всички задължения 
към Клиринговата къща или към съответния 
член на пазара на БЕТП. Страните трябва да 
уведомят писмено БЕТП АД за изпълнението 
на задълженията. След изпълнение на всички 
изисквания за прекратяване на членството 
СД на БЕТП АД се произнася с решение за 
прекратяване на Договора за членство, за 
което информира съответния член. 
Раздел X
Спиране на членство
Чл. 15. (1) Когато бъде установено, че някое 
от условията за приемане не е изпълнено или 
впоследствие е престанало да се изпълнява, 
БЕТП АД може да разпореди временно спира-
не на членството. Спиране на членство може